LT
L 205/36
21L.A.11
Europos Sąjungos oficialusis leidinys
2022 8 5
Pažeidimai ir pastabos
a) Gavęs pranešimą apie pažeidimus, fizinis arba juridinis asmuo, kuris turi tipo pažymėjimą, papildomą tipo pažymėjimą, esminio remonto projekto patvirtinimą, skrydžio leidimą, tinkamumo skraidyti pažymėjimą, riboto galiojimo tinkamumo skraidyti pažymėjimą, triukšmo pažymėjimą arba riboto galiojimo triukšmo pažymėjimą arba yra pateikęs prašymą jį išduoti, yra deklaravęs projekto atitiktį, savo projektavimo arba gamybos pajėgumą arba gamina orlaivius, variklius, oro sraigtus ar dalis pagal šio priedo R poskyrį, per kompetentingos institucijos pagal 21L.B.21 dalies d arba e punktą nustatytą laikotarpį imasi šių veiksmų: 1. nustato neatitikties pagrindinę priežastį (-is) ir ją lemiantį veiksnį (-us); 2. parengia taisomųjų veiksmų planą ir pateikia jį kompetentingai institucijai; 3. kompetentingai institucijai priimtinu būdu įrodo, kad taisomieji veiksmai įgyvendinti.
b) Tinkamai atsižvelgiama į kompetentingos institucijos pagal 21L.B.21 dalies f punktą pateiktą pastabą.
Fizinis arba juridinis asmuo registruoja dėl tų pastabų priimtą sprendimą.
21L.A.12
Atitikties užtikrinimo priemonės
a) Siekdamas parodyti, kad laikosi šio reglamento, juridinis arba fizinis asmuo gali naudoti bet kokias priimtinoms atitikties užtikrinimo priemonėms alternatyvias atitikties užtikrinimo priemones.
b) Jei fizinis arba juridinis asmuo nori naudoti alternatyvias atitikties užtikrinimo priemones, prieš jas naudodamas jis kompetentingai institucijai pateikia išsamų tų priemonių aprašą.
Į aprašą įtraukiami visi aktualūs vadovų arba procedūrų pakeitimai, taip pat paaiškinimas, kaip pasiekiama atitiktis šiam reglamentui.
c) Tas alternatyvias atitikties užtikrinimo priemones fizinis arba juridinis asmuo gali naudoti gavęs išankstinį kompetentingos institucijos patvirtinimą.
B POSKYRIS.
TIPO PAŽYMĖJIMAI 21L.A.21
Taikymo sritis
Šiame poskyryje nustatoma paraiškų gauti tipo sertifikatus teikimo tvarka ir nustatomos asmenų, teikiančių paraiškas tiems gaminių pažymėjimams gauti, ir jų turėtojų teisės ir pareigos, kai gaminys yra vienas iš šių: a) lėktuvas, kurio didžiausia kilimo masė (MTOM) yra ne didesnė kaip 2 000 kg ir kuris skirtas ne daugiau kaip keturiems asmenims; b) sklandytuvas arba motorizuotasis sklandytuvas, kurio MTOM yra ne didesnė kaip 2 000 kg; c) oro balionas; d) karšto oro dirižablis; e) keleivinis dujinis dirižablis, skirtas ne daugiau kaip keturiems asmenims; f) sukasparnis, kurio didžiausia kilimo masė (MTOM) yra ne didesnė kaip 1 200 kg ir kuris skirtas ne daugiau kaip keturiems asmenims; g) stūmoklinis variklis ir fiksuotojo žingsnio oro sraigtas, skirti įmontuoti į a–f punktuose nurodytus orlaivius.
Tokiais atvejais tipo pažymėjimo duomenų lape tinkamai pažymima, kad variklį arba oro sraigtą galima montuoti tik tokiame orlaivyje; h) malūnsparniai.
21L.A.22
Teisė pateikti paraišką
Kiekvienas fizinis ar juridinis asmuo, kuris yra įrodęs savo tinkamumą pagal 21L.A.23 dalį arba pradėjęs tinkamumo įrodymo procesą, šiame poskyryje nustatytomis sąlygomis gali pateikti paraišką išduoti tipo pažymėjimą.